Ilesia de Sant Chil Abat de Zaragoza

A ilesia de Sant Chil Abat de Zaragoza ye una ilesia que se troba en Zaragoza (Aragón), Guillermo Fatás (coord.) Guía histórico-artística de Zaragoza, Concello de Zaragoza, 1991, ISBN 84-86807-76-X, p.175 concretament en a carrera Don Chaime I, n.º 15, tamién dita carrera Sant Chil. Ye una ilesia d'estilo mudéchar construyida en o sieglo XIV y con posteriors reformas barrocas realizdas en o sieglo XVIII.

Ye un molimento declarau Bien d'Intrés Cultural en l'anyo 1967, encara que ye una d'as torres mudéchars de Zaragoza que no fue declarada Patrimonio d'a Humanidat por a Unesco. Localizaciones del sitio "Mudejar Architecture of Aragon"

 Historia 
Dimpués d'a conquiesta en 1118 de Zaragoza por as tropas cristianas lideradas por Alifonso o Batallador a ciudat se converte en a capital d'o Reino d'Aragón. Se construyió alavez un templo d'estilo romanico sobre una antiga calzada romana que, a meyaus d'o sieglo XIV, fue destruyiu pa devantar sobre as enruenas a ilesia d'estilo mudéchar. Posteriorment, sufrió una reforma barroca en o sieglo XVIII.

 Descripción 
A planta contina respondendo a o tipo gotico-mudéchar d'iglesia d'una nau con dos absides poligonals en a cabecera y en os piez, con capiellas entre os contrafuertes. Os piez y a cabecera fuoron en orichen, plans. Y con torre de planta cuadrada.

Torre
A torre, d'estilo mudéchar, d'un solo cuerpo, devantada en ladriello como a resta d'a construcción. Tien un remate en terraza y ye decorada con arcos entrecruzaus y rombos de ladriello, documentada ya en 1358. 
Combina a suya planta cuadrada d'os pisos inferiors con a planta rectangular d'os superiors, ubrindo-se en os dos zaguers cuerpos os vanos pa as campanas.

Exterior
A portada principal, que fue construyida en 1640 y y d'estilo barroco, enmarca una puerta en arco de meyo punto con pilastras en os suyos costaus.

Interior
L'interior corresponde a la reforma barroca feita entre 1719 y 1725, que dio un aspecto distinto a l'interior, cuan se cambió a portalada principal y por ello se cambió a orientación d'o templo pa dar a nueva dentrada, en a que refació l'abside con planta poligonal y o cuerpo d'os piez, se construyió a nueva cubierta con vovedas de canyón con lunetos y fue decorau tot o conchunto con cheserías barrocas, cubrindo l'anterior nau medieval de voveda de crucería y tres trampos.

O retablo mayor, contratau en 1628, y adedicau a sant Chil abat, ye destacau por a vistosidat y as figuras d'os dos penitents y anacoretas, que se troban a os dos cantos d'a nau, en as pilastras que deseparan as capiellas.

A sacristía fue construyida entre 1776 y 1779, decorada a voveda con un fresco de Ramón Bayeu y en os muros siet pinturas sobre lienzo, de frai Manuel Bayeu.

 Referencias 

Vinclos externos
  Ficha en gcatholic.org

Chil abat
Chil abat de Zaragoza
Chil abat de Zaragoza
Chil abat de Zaragoza
Chil Abat de Zaragoza
Zaragoza
Chil abat de Zaragoza
Categoría:Biens d'Intrés Cultural d'Aragón